বিশ্বকাপ ক্রিকেটের প্রথম রাউন্ডে  ইংল্যান্ডের সাথে জিতে গেলো বাংলাদেশ,  আহা! বেশ বেশ বেশ;  রব উঠেছে দেশ দেশ-বাংলাদেশ।    আনন্দে-উল্লাসে ভরেছে দেশ  টাইগার ভাইরা সব আছো তো বেশ?    কেউ দিচ্ছে ওয়াকাথন,  কেউবা ম্যারাথন;  কেউবা আবার, ভ্যানে চড়ে ডামাডোল হৈ-চৈ।    গাড়ির চাকা দেবে গাছে,  উঠেছে কজন নেই যে হুস।  একটি বাইকে পাঁচজন,হাজার কণ্ঠের একই ধ্বণি____  বাংলাদেশ বাংলাদেশ।    অগণিত মানুষ টেনে নিয়ে যাচ্ছে,  লাল সবুজের পতাকা;  এই দেখ ভাই-এ তো আমার মা জননীর আঁচল খানি!  কেউ মাখে অঙ্গে তার মাটি মায়ের ধূলিকণা,  শার্ট খুলে কেউ মাথায় বাঁধে;  হট্টগোলের পাগড়ি।  ঘোড়া গাড়ি ভাড়া করে -  কেউবা আবার ঘুরে বেড়া বকসি বাজার টু টি এস সি।    লাউড স্পীকারে কারো আবার  মাথা-মুণ্ডু গণ্ডগোল,  নেচে নেচে মধ্যরাতের বাউন্ডুল।    রিক্সাওয়ালা ভেঙ্গে ফেলছে,  নিজের রিক্সা নিজেই;  একি! রিক্সাওয়ালা মামা,করছেন কি?  আনন্দ করতাছি।  আমাগো বাংলাদেশ ক্রিকেটে জিতছে,  আইজ রিক্সা ভাইঙ্গা লামু।    টি এস সির বাদাম মামার  সাবাড় হলো সব বাদাম!  বাদাম মামা শূন্য পাত্র ঢোল বানালো  পাত্র হলো নড়বড়ে ত্রিভুজ।    বউ বলে,হায় হায়!কী সর্বনাশ।  একি হইছে?  গামলা ভাংছে কেডায়?  আরে  বউ, তুমি বুজবানা;  আমিই ভাঙছি  আগে ট্যাকাগুলান গুইন্যা দেহ,  আইজ কত্তটি ট্যাকা আনছি।    টি এছছি তে সব বাদাম বেইচ্যা লাইছি,  লগে বিশ্বকাপ খেলা দেখছি।  কি যে আনন্দ লাগছিলো মনে!  হেইডা তো বুজাইবার পারুম না।    কিজানি হেইসব কি কাপ কি খেলা  আগে তো কহনো দেখি নাইক্যা।    ঢাকা কলেজের মটু মামা,ওজন হবে দুইমন;  নাচতে আমি পারছিনা----বিশ্বকাপ নাচিয়ে দিলো।  ওজন আমার কমে গেলো।    চলো যাই সবাই মিলে  টি এস সিতে গান গাই,  তোমার  দেশ আমার দেশ, বাংলাদেশ বাংলাদেশ  এগিয়ে যাও বাংলাদেশ ,  বাকি খেলা জিতে গিয়ে ,দেখাও তোমার আসল বেশ।